Վիմ Վենդերս

Վիմ Վենդերսը (, ), գերմանացի կինոռեժիսոր, լուսանկարիչ, սցենարիստ, պրոդյուսեր։

 Կենսագրություն 
Ծնվել է 1945 թվականին Դյուսելդորֆ քաղաքում, Գերմանիա։ Օբերհաուզենի գիմնազիան ավարտելուց հետո բժշկություն (1963-1964) և փիլիսոփայություն (1964-1965) է սովորել Ֆրայբուրգում ու Դյուսելդորֆում։ 1966 թվականին մեկնել է Փարիզ՝ նկարիչ դառնալու նպատակով։ Արվեստի ակադեմիայի ընդունելության քննությունը չի անցել, փոխարենը դարձել է փորագրիչ Մոնպառնասում ապրող ամերիկացի արվեստագետ Ջոնի Ֆրիդլանդերի արվեստանոցում։ Այս ընթացքում տարվել է կինոյով. տեղի կինոթատրոնում օրական հինգ ֆիլմ էր դիտում։ 1967 թվականին վերադարձել է Գերմանիա և աշխատանքի անցել United Artists կինոընկերության Դյուսելդորֆի գրասենյակում։ Այդ տարվա աշնանն ընդունվել է Մյունխենի հեռուստատեսության և կինոյի բարձրագույն դպրոցը։ 1967-1970 թթ., սովորելուն զուգընթաց, կինոքննադատ է աշխատել FilmKritik պարբերականում, ապա՝ Sddeutsche Zeitung մյունխենյան օրաթերթում, Twen magazine-ում և Der Spiegel-ում։ Համալսարանը «Ամառը քաղաքում» լայնամետրաժ 16 մմ-անոց սև-սպիտակ ֆիլմով ավարտելուց առաջ մի շարք կարճամետրաժ ֆիլմեր է նկարահանել։ Կինոկարիերան սկսել է որպես 1960-ականների վերջին Նոր գերմանական կինոյի ներկայացուցիչ՝ 1970 թվականին ասպարեզ եկած «Ամառը քաղաքում» իր ռեժիսորական երախայրիքով։ Վենդերսի ստացած մրցանակների թվում են Վենետիկի ՄԿՓ-ի «Ոսկե առյուծը»` «Իրերի վիճակը» ֆիլմի համար (1982), Կաննի կինոփառատոնում Ոսկե արմավենու ճյուղը՝ «Փարիզ, Թեքսաս»-ի համար (1984), և լավագույն ռեժիսորական աշխատանքի մրցանակը՝ «Ցանկության թևեր»-ի (1987) համար։ 1989 թվականին Փարիզի Սորբոնի համալսարանի, իսկ 2005 թվականին Բելգիայի Լուվենի կաթոլիկական համալսարանի պատվավոր դոկտորի կոչում է ստացել։ 2005 թվականին արժանացել է Լոկառնոյի միջազգային կինոփառատոնի պատվավոր «Ընձառյուծ» մրցանակին։ Մի շարք վավերագրական ֆիլմերի հեղինակ է։ Դրանցից ամենահիշարժաններից են ««Բուենա Վիստա» ակումբը»` կուբացի երաժիշտների մասին, և «Մարդու հոգին»` ամերիկյան բլյուզի մասին։ Բազմաթիվ երաժշտական տեսահոլովակներ է նկարահանել U2 խմբի մասնակցությամբ, ինչպես, օրինակ, «Stay (Faraway, So Close!)»-ը, և մի շարք գովազդային հոլովակներ հեռուստատեսության համար։ Վենդերսը Համաշխարհային կինոյի հիմնադրամի վարչության անդամ է։ Այս նախագիծը, որի հիմնադիրը Մարտին Սկորսեզեն է, նպատակ ունի գտնելու և վերանորոգելու համաշխարհային կինոյի վաղուց մոռացված ֆիլմերը։ 1996 թվականից Վենդերսը Եվրոպական կինոակադեմիայի նախագահն է, ինչպես նաև Համբուրգի արվեստի քոլեջի պրոֆեսոր։ Ապրում ու ստեղծագործում է Բեռլինում և ԱՄՆ-ում։ «Պինա» ֆիլմից առաջ՝ 2009 և 2010 թվականներին, նկարահանել է 2 կարճամետրաժ եռաչափ ֆիլմ։

 Մրցանակներ և նոմինացիաներ 
 «Օսկար» - 2012 թ. նոմինացիա լավագույն վավերագրական ֆիլմ «Պինա»
 «Օսկար» - 2000 թ. նոմինացիա լավագույն վավերագրական ֆիլմ ««Բուենա Վիստա» ակումբը»
 «BAFTA» - 2012 թ. նոմինացիա լավագույն վավերագրական ֆիլմ «Պինա»
 «BAFTA» - 2000 թ. նոմինացիա լավագույն վավերագրական ֆիլմ ««Բուենա Վիստա» ակումբը»
 «BAFTA» - 1989 թ. նոմինացիա լավագույն օտարալեզու ֆիլմ «Ցանկության թևերը»
 «BAFTA» - 1985 թ. մրցանակ լավագույն ռեժիսոր «Փարիզ, Թեքսաս»
 Բեռլինի կինոփառատոն - 2000 թ. մրցանակ «Արծաթե արջ» «Հյուրանոց «Միլիոն դոլար»» ֆիլմի համար
 Բեռլինի կինոփառատոն - 2000 թ նոմինացիա «Ոսկե արջ» «Հյուրանոց «Միլիոն դոլար»» ֆիլմի համար
 Կաննի կինոփառատոն - 1984 թ. մրցանակ «Ոսկե արմավենու ճյուղ» «Փարիզ, Թեքսաս» ֆիլմի համար
 «David di Donatello» - 1985 թ. «Փարիզ, Թեքսաս» ֆիլմի համար
 «Ոսկե ծիրան» - 2008 թ. «Փարաջանովյան թալեր»` համաշխարհային կինոյում խոշոր վաստակի համար

 Ֆիլմագրություն 
200px|մինի|Վիմ Վենդերսը Կաննի կինոփառատոնի ժամանակ
200px|մինի|Վիմ Վենդերսը՝ «Նկարահանում Պալերմոյում» ֆիլմի պրեմիերայի ժամանակ

+ Ֆիլմերը Տարի Անուն 2011 Պինա 2010 Եթե շենքերը խոսել իմանային 2008 8 2008 Նկարահանում Պալերմոյում 2007 Յուրաքանչյուրին՝ իր կինոն մաս «Պատերազմ խաղախության ժամանակ» 2007 Անտեսանելիները 2005 Մտեք առանց դուռը ծեծելու 2004 Առատության երկիր 2003 Մարդու հոգին 2003 Ճանապարհի մյուս կողմը 2002 Ներբող Քյոլնին։ Ռոքնռոլային ֆիլմ 2000 Հյուրանոց «Միլիոն դոլար»  1999 «Բուենա Վիստա» ակումբը 1998 Ուիլի Նելսոնը «Տեատրո»-ում 1997 Բռնության վերջը 1995 Լյումիեր և ընկերություն 1995 Սկլադանովսկի եղբայրները 1995 Ամպերից այն կողմ 1994 Լիսաբոնյան պատմություն 1993 Այսքան հեռու, այսքան մոտ 1992 Արիշա արջը և քարե օղակը 1991 Մինչև աշխարհի վերջը 1989 Նոթեր հագուստների և քաղաքների մասին 1987 Ցանկության թևերը 1984 Փարիզ, Տեխաս 1984 Վավերադրամա 1982 Իրերի վիճակը 1982 Հեմեթ 1980 Կայծակ ջրի վրա 1977 Ամերիկացի բարեկամը 1976 Ժամանակի ընթացքում 1975 Կեղծ շարժում 1974 Ալիսը քաղաքներում 1973 Ալ տառը 1972 Դարպասապահի վախը 11-մետրանոցից 1970 Ամառը քաղաքում

 Ծանոթագրություններ 

 Արտաքին հղումներ 
 IMDb
 Rotten Tomatoes
 Facebook

Կատեգորիա:Գերմանացի ռեժիսորներ
Կատեգորիա:«Սեզար» մրցանակի դափնեկիրներ
Կատեգորիա:Գերմանացի սցենարիստներ
Կատեգորիա:BAFTA մրցանակի դափնեկիրներ
Կատեգորիա:Գերմանացի լուսանկարիչներ